31. 12. 81 De Europæiske Fællesskabers Tidende Nr. C 343/9 
Udtalelse om forslag til Rådets direktiv om ændring af det første direktiv 73/239/EØF om 
samordning af de administrativt eller ved lov fastsatte bestemmelser om adgang til og 
udøvelse af direkte forsikringsvirksomhed bortset fra livsforsikring, navnlig med hensyn til 
turistassistance 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 51 af 10. marts 1981, side 5. 
A. UDTALELSENS JURIDISKE GRUNDLAG 
Rådet besluttede den 23. januar 1981 i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 191. plenarforsamling, afholdt i 
Bruxelles den 28. og 29. oktober 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 23. januar 1981 
fra Rådet for De europæiske Fællesskaber om Udval­
gets udtalelse om forslag til Rådets direktiv om 
ændring af det første direktiv 73/239/EØF om 
samordning af de administrativt eller ved lov fast­
satte bestemmelser om adgang til og udøvelse af 
direkte forsikringsvirksomhed bortset fra livsforsik­
ring, navnlig med hensyn til turistassistance, 
under henvisning til beslutning truffet af dets for­
mand den 20. marts 1981 om at pålægge Afdelingen 
for industri, handel, håndværk og tjenesteydelser at 
udarbejde udtalelse og beretning om forslaget, 
under henvisning til udtalelse vedtaget af Afdelingen 
for industri, handel, håndværk og tjenesteydelser på 
mødet den 7. oktober 1981, 
under henvisning til beretning aflagt af ordføreren, 
Jacques De Bruyn, og under henvisning til forhandlingerne på den 191. 
plenarforsamling den 28. og 29. oktober 1981, mødet 
den 28. oktober 1981 — 
med 75 stemmer mod 9, idet 10 undlod at stemme — 
VEDTAGET FØLGENDE UDTALELSE: 
1. Udvalget fastslår, at hovedsigtet med direktiv­
forslaget er at indføre kontrol med adgangen til og 
udøvelse af turistassistance, hvilket skal ske ved, at 
der på EF-plan opstilles en række samordnede 
bestemmelser. Det fastslås ligeledes, at Kommissio­
nen har kunnet søge målsætningen opfyldt ad to veje 
— nemlig 1) sidestillelse af turistassistance og forsik­
ring og 2) udformning af et særdirektiv for denne 
sektor — og at den har foretrukket den første mulig­
hed. 
Udvalget tilslutter sig direktivforslagets målsætnin­
ger, men finder, at mulighederne for at få dem 
opfyldt ville være større med et særdirektiv. Det 
mener, at turistassistance nok minder om forsikring 
(løfte om ydelse, dersom en bestemt begivenhed ind­
træffer, mod forudbetaling af et givent beløb), men at 
der dog er følgende grundlæggende forskelle: 
Nr. C 343/10 De Europæiske Fællesskabers Tidende 31. 12. 81 
a) formålet med skadesforsikring er at garantere den 
forsikrede udbetaling af en godtgørelse i tilfælde 
af ulykke, hvorimod formålet med turistassi­
stance i almindelighed er begrænset til, at abon­
nenten får stillet organiseret teknisk bistand til 
disposition i en vanskelig, hastende situation; 
b) konkret består forsikring som oftest i, at der, når 
forsikringsbegivenheden er indtruffet, udbetales 
en godtgørelse inden for de i forsikringsaftalen 
satte grænser, hvorimod turistassistance kun be­
står i en naturalydelse, der præsteres hurtigst 
muligt enten af serviceforetagendet selv eller via 
korrespondenter, på det sted, hvor skadesbegi-
venheden er indtruffet, og så snart den er indtruf­
fet; der bygges i hovedsagen på en særlig organi­
sationsform, uden forbindelse med forsikrings­
forhold; 
c) forsikringsselskaber plejer ikke at være opbygget 
med sigte på service, som fordrer øjeblikkelig 
indgriben og hurtig, omfattende beslutningstag­
ning; inden for turistassistance fungerer virksom­
hederne derimod døgnet rundt, og de er kende­
tegnet ved stor fleksibilitet, som gør det muligt på 
stående fod at mobilisere mange forskellige for­
mer for bistand; 
d) forsikringsselskaberne yder service i henhold til 
kontraktvilkårene (som udtrykkeligt er nedfældet 
og begrænset i forsikringspolicen); virksomhe­
der, som yder turistassistance, opererer derimod 
mere fleksibelt, idet abonnenterne normalt kan 
rette henvendelse til dem, nårsomhelst de måtte 
have problemer, også sådanne som ikke udtryk­
keligt er omtalt i kontrakten. 
3. Da turistassistance bliver stadig mere udbredt, 
mener Udvalget, at der bør føres kontrol med virk­
somheder og organer, som tilbyder sådan service. 
Offentligheden må have sikkerhed for, at disse virk­
somheder og organer virkelig evner at påtage sig 
opgaven. Udvalget ser gerne, at der udformes et sær­
direktiv herom, fremfor at sidestille turistassistance 
og forsikring; sidestillelse vil nemlig få sociale og 
skatte- og afgiftsmæssige følger. Udvalget anser det 
for muligt, at medlemsstaterne pålægger de samme 
organer, som har til opgave at føre tilsyn med forsik­
ringsselskaber, tilsynet med turistassistancevirksom-
heder. 
4. Selv om Udvalget principielt går imod direktiv­
forslaget, skal den fremsætte følgende særlige be­
mærkninger: Særlige bemærkninger 
Betragtningerne 
Nogle af betragtningerne, bl.a. den fjerde, femte og 
sjette, bør erstattes af følgende formulering, så der 
tages højde for turistassistancens særlige beskaffen­
hed: 
»nævnte direktiv bør tage sigte på turistassistance, 
som frembyder ligheder med forsikringsvirksom­
hed; dog bør der tages hensyn til sådan virksom­
heds særlige karakter; 
visse former for service, der i flere medlemsstater 
som oftest ydes af automobilklubber eller lignende 
organisationer, bør udelukkes fra nævnte direktivs 
anvendelsesområde; 
et selskab, som udøver »service«, skal råde over de 
nødvendige midler til inden for passende frister at 
præstere de naturalydelser, som det tilbyder; der 
bør udarbejdes særlige bestemmelser for økono­
miske garantier, særlig med hensyn til tekniske 
reserver og solvensmargen; 
visse overgangsforanstaltninger er påkrævet for at 
gøre det muligt for de selskaber, som kun yder 
turistassistance, at tilpasse sig bestemmelserne i 
direktiv 73/239/EØF;«. 
Artikel 2 — stk. 2 
Udvalget mener, at første punktum bør affattes såle­
des: 
»Turistassistance udelukkes ikke fra dette direktivs 
anvendelsesområde, når de ydelser, som følger 
deraf, kun har form af naturalydelser, eller tjene­
steyderen ikke anvender sit eget personale eller 
udstyr«. 
Udvalget henstiller, at ordet »øjeblikkelig« udgår, da 
det er overflødigt og uden nævneværdig betydning 
for forståelsen af teksten. 
Artikel 4 
Som anført under de generelle bemærkninger er det 
Udvalgets opfattelse, at artiklen bør affattes således, 
at der ikke opstår tvivl med hensyn til sidestillelse af 
turistassistance og forsikringsvirksomhed; turistassi-
31. 12. 81 De Europæiske Fællesskabers Tidende Nr. C 343/11 
stance bør indføjes i en særskilt rubrik i bilag A til 
direktivet fra 1973. gen end den, der foreskrives i art. 16 i det første 
samordningsdirektiv 73/239/EØF. 
Artikel 8 
Da turistassistance som nævnt under de almindelige 
bemærkninger er noget specielt, henstiller, Udvalget, 
at der udtrykkeligt fastsættes en mindre solvensmar-Artikel 14 og 15 
Passagen »ikke udøver anden forsikringsvirksomhed 
end turistassistance« bør erstattes af »kun yder tu­
ristassistance«. 
Bruxelles, den 28. oktober 1981. 
Tomas ROSEINGRAVE 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Forkastede ændringsforslag 
Følgende ændringsforslag, som var indgivet i overensstemmelse med forretningsordenen, blev 
forkastet under debatten: 
Side 2, pkt. 2, 1. afsnit 
Passagen »men finder, at mulighederne for at få dem opfyldt ville være større med et særdirektiv« 
udgår. 
Resultatet af afstemningen 
20 stemte for, 39 stemte imod, 16 undlod at stemme. 
Side 3, pkt. 3 
Tredje punktum affattes således: 
»Afdelingen ser dog nødig kontrolspørgsmålet løst derved, at man i direktivet simpelthen 
sidestiller turistassistance og forsikring«. 
Resultat af afstemningen 
18 stemte for, 50 stemte imod, 12 undlod at stemme. 
Nr. C 343/12 De Europæiske Fællesskabers Tidende 31. 12. 81 
Side 4 
Inden de særlige bemærkninger til art. 2, stk. 2, indsættes følgende særlige bemærkning til art. 2, 
stk. 1: 
»Afdelingen foreslår dette stykke affattet således: 
1. Dette direktiv vedrører: 
— adgang til selvstændig direkte forsikringsvirksomhed udøvet gennem forsikringsselskaber, 
der er etableret i en medlemsstat, eller som ønsker at etablere sig i en medlemsstat; 
— adgang til selvstændig turistassistancevirksomhed udøvet gennem forsikring eller service­
selskaber, der er etableret i en medlemsstat, eller som ønsker at etablere sig i en medlems­
stat; 
— samt udøvelse af disse former for virksomhed«. 
Resultatet af afstemningen 
23 stemte for, 49 stemte imod, 12 undlod at stemme. 
Begrundelse for de tre ændringsforslag 
I afdelingen herskede der enighed om, at direktivforslagets målsætninger kunne godkendes fuldt 
ud. Disse målsætninger er at indføre kontrol med udøvelse af turistassistance for at beskytte 
forbrugerne på europæisk plan og samtidig at harmonisere medlemsstaternes bestemmelser om 
udøvelse af turistassistance. Der turde også herske enighed om, at det af hensyn til harmoniseret 
udvikling af lovgivningen og af forbrugerhensyn er påkrævet, at målene omsættes i praksis snarest 
muligt. 
Vedtagelse af et særdirektiv, hvilket afdelingen slår til lyd for, ville afstedkomme en forsinkelse på i 
hvert fald fire år, da det ville være nødvendigt, at der for turistassistanceselskaber nyudarbejdes et 
grunddirektiv i overensstemmelse med det første samordningsdirektiv. 
En sådan forsinkelse af nødvendige EF-bestemmelser ville være uacceptabel, og det er derfor 
spørgsmålet, om det ikke allerede i det foreliggende direktivforslag er muligt at tage højde for alle 
de enkeltheder, som et særdirektiv skulle indeholde. 
Ændringsforslag til udtalelsens side 4, som er taget fra beretningens side 7, er i særlig grad 
begrundet i disse overvejelser. Her anføres serviceselskaber ved siden af forsikringsselskaber som 
en særskilt selskabsform, således at adskillelsen mellem de to typer fastholdes. 
I øvrigt har afdelingen allerede under de særlige bemærkninger angivet, hvilke punkter der efter 
afdelingens mening bør behandles anderledes, når der er tale om serviceselskaber. Det kan ikke 
udledes af afdelingens forhandlinger, hvilke yderligere punkter særdirektivet burde indeholde. 
Desuden bør man jo støtte alle bestræbelser på at hindre, at EF-bestemmelserne opsplittes i talrige 
enkeltdirektiver; EF-reglerne bør tværtimod nedfældes i så få, omfattende og dermed overskuelige 
direktiver som muligt. 
\